Diari Oficial de la Generalitat Valenciana


Sumari del DOGV 3060, del 20-08-1997 (1997/9479)

ACORD de 30 de maig de 1997, de la Comissió Territorial d'Urbanisme d'Alacant, que fa referència a la modificació puntual núm. 12 en l'àmbit del Pla Parcial Río Park de Mutxamel.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   3060

Data del DOGV
:   20-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/9479


Data del document
:   30-05-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 30 de maig de 1997, de la Comissió Territorial d'Urbanisme d'Alacant, que fa referència a la modificació puntual núm. 12 en l'àmbit del Pla Parcial Río Park de Mutxamel.  
La Comissió Territorial d'Urbanisme, en la sessió del dia 30 de maig de 1997, va adoptar l'acord següent:  
«Vist l'expedient de referència i basant-nos en els següents   
Antecedents de fet  
Primer  
L'Ajuntament, en la sessió plenària del dia 28 de gener de 1997, va acordar-ne l'aprovació provisional, després de complir els tràmits d'exposició pública mitjançant els anuncis apareguts en el Diari Oficial de la Generalitat Valenciana, de 22 d'octubre de 1996 i en un dels diaris de més difusió provincial, l'11 d'octubre de 1996. No s'hi van presentar al·legacions en contra.  
Segon  
La documentació la integren els antecedents i la memòria explicativa i justificativa.  
Tercer  
La finalitat de la modificació és la variació del pla d'etapes que es va fixar en la reforma i adaptació en el Pla Parcial Río Park, aprovada definitivament per la Comissió Territorial d'Urbanisme el 20 de juliol de 1979. Aquest pla d'etapes es va fixar en 15 anys.  
Les Normes Subsidiàries de planejament de Mutxamel classifiquen el sòl ordenat pel Pla Parcial Río Park com a sòl urbà en execució (norma núm. 4b), per la qual cosa atés que incorpora, per remissió, tota la normativa específica del pla parcial, qualsevol modificació d'aquest s'ha de considerar com una modificació puntual de les mateixes Normes Subsidiàries.  
La gran extensió de l'àmbit territorial del pla (2.640.160 m2), l'existència de grans equipaments esportius, els avatars de la junta de compensació, etc. ha fet que el pla d'etapes fixat no s'haja complit i es pretenga amb aquesta modificació fixar un nou termini per al pla d'etapes de 10 anys a partir de l'aprovació d'aquest expedient, termini que es considera realista per a urbanitzar els 1.070.682 m2 pendents de realitzar en diverses fases i que implica una inversió de prop de 1.500 milions de pessetes. L'informe municipal sobre el tema és favorable.  
Consideracions tecnicojurídiques  
Primera  
La tramitació efectuada fins ara per l'Ajuntament és suficient respecte de la modificació del pla general, d'acord amb la disposició transitòria quarta i els articles 38 i 39, per remissió del 55.1 de la Llei Reguladora de la Activitat Urbanística (LRAU).  
Segona  
La documentació presentada es considera completa, de conformitat amb el que estableixen els articles 27 i concordants de la LRAU.  
Tercera  
Les determinacions que conté aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Quarta  
La Comissió Territorial d'Urbanisme és l'òrgan competent per a l'adopció d'aquest acord a l'empara del que estableixen els articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i els articles 9 i 10 del Reglament dels Òrgans Urbanístics de la Generalitat Valenciana aprovat pel Decret 77/1996, de 16 d'abril del Consell.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme,   
ACORDA  
1r) Aprovar definitivament la modificació puntual núm. 12 de las Normes Subsidiàries de Mutxamel en l'àmbit del Pla Parcial Río Park.  
2n) Publicar íntegrament aquest acord d'aprovació en el Diari Oficial de la Generalitat Valenciana, perquè entre en vigor immediatament, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, atés que el document manca de normes urbanístiques.  
Contra aquest acord, que no exhaureix la via administrativa, es pot interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i el 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.»  
Alacant 30 de maig de 1997.- El president de la Comissió Territorial d'Urbanisme: Fernando Modrego Caballero.